Cum se poate acest lucru, să ai creștere salarială de două cifre - vă amintiți avertizările economiștilor și ale BNR în privința acestui lucru - și să nu ai creșterea inflației? Cum poți să ai creșterea consumului fără ca deficitul de cont curent să sară în aer, așa cum s-a întâmplat în 2008? Ironic, în toată această perioadă, România a dat înapoi resurse financiare în valută băncilor și multinaționalelor care au început să-și repatrieze din capitalul investit.